Diari Oficial de la Generalitat Valenciana


Sumari del DOGV 8411, del 26-10-2018 (2018/9787)

RESOLUCIÓ de 8 d'octubre de 2018, de la Conselleria d'Educació, Investigació, Cultura i Esport, per la qual es concedeix l'autorització per a l'obertura i funcionament del centre privat de nova creació d'ensenyaments esportius denominat GM Football Academy, a València.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/9787


Data del document
:   08-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 8 d'octubre de 2018, de la Conselleria d'Educació, Investigació, Cultura i Esport, per la qual es concedeix l'autorització per a l'obertura i funcionament del centre privat de nova creació d'ensenyaments esportius denominat GM Football Academy, a València. [2018/9787]  
L'expedient 471/2017 ha sigut iniciat a instància del representant de l'entitat GM Football Academy, Sociedad Limitada, en sol·licitud d'autorització per a l'obertura i funcionament d'un centre docent privat de nova creació d'ensenyaments esportius denominat Football Academy, a València.  
La Direcció General de Centres i Personal Docent va emetre l'informe favorable de 31 de gener de 2018, respecte a la proposta de les instal·lacions i de l'ús educatiu dels espais designats en la documentació tècnica presentada.  
Vista la proposta de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions, el centre privat d'ensenyaments esportius GM Football Academy estarà situat a les instal·lacions del centre privat d'Educació Infantil, Primària i Secundària Nuestra Señora de Loreto, de València, situat al carrer de Salamanca, 55 (codi del centre: 37208822), que haurà d'impartir els ensenyaments en un horari compatible amb aquest centre.  
Vist l'informe de la Inspecció d'Educació respecte a la compatibilitat horària del funcionament i dels objectius, continguts i criteris d'avaluació, de conformitat amb la normativa aplicable.  
Vist el compromís de la titularitat del centre a presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol (BOE 04.07.1985), reguladora del dret a l'educació; la Llei orgànica 2/2006, de 3 de maig (BOE 04.05.2006), d'Educació, modificada per la Llei orgànica 8/2013, de 9 de desembre (BOE 10.12.2013), per a la millora de la qualitat educativa; el Reial decret 1363/2007, de 24 d'octubre (BOE 08.11.2007), que estableix l'ordenació general dels ensenyaments esportius de règim especial; el Reial decret 320/2000, de 3 de març (BOE 29.03.2000), que estableix els títols de tècnic esportiu i tècnic esportiu superior en les especialitats de Futbol i Futbol Sala, aprova els ensenyaments mínims corresponents i en regula les proves i els requisits per accedir-hi, especialment l'annex VI, que regula els requisits mínims dels centres de formació dels tècnics d'aquestes especialitats, i el Reial decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer (BOE 12.03.2010).  
  
  
Vista la proposta del director general de Centres i Personal Docent i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOGV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Autoritzar l'obertura i el funcionament del centre docent privat de nova creació que s'indica a continuació, d'acord amb els ensenyaments, les característiques i la capacitat màxima que s'assenyalen:  
Codi del centre: 19132463.  
Denominació genèrica del centre: centre privat d'ensenyaments esportius.  
Denominació específica del centre: GM Football Academy.  
Titular: GM Football Academy, Sociedad Limitada.  
Domicili: carrer de Salamanca, 55.  
Localitat: València.  
Província: València.  
Ensenyaments i capacitat màxima que s'autoritzen:  
Ensenyaments esportius de grau mitjà.  
1 cicle inicial i 1 cicle final de Futbol, amb trenta places escolars cada cicle.  
Ensenyaments esportius de grau superior:  
1 cicle de grau superior de Futbol, amb trenta places escolars.  
  
Segon  
El centre autoritzat d'ensenyaments esportius GM Football Academy s'adscriu al Centre Integrat Públic de Formació Professional Complex Educatiu de Cheste, de la localitat de Cheste (codi 46582886), als efectes acadèmics i administratius.  
  
Tercer  
El centre haurà de presentar la relació del professorat i les titulacions adequades als ensenyaments que s'autoritzen, davant de la direcció territorial corresponent per a l'aprovació abans de l'inici de les activitats educatives, previ informe favorable de la Inspecció educativa.  
  
  
Quart  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Cinqué  
Aquesta resolució tindrà efectes des de la data en què es dicta; no obstant això, els efectes acadèmics es refereixen a partir del curs 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la publicació en el Diari Oficial de la Generalitat Valenciana.  
  
València, 8 d'octubre de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.